
谞讝讬专 讙 注"讘 - 驻讬专讜砖 砖讟讬讬谞讝诇抓

讜专讘谞谉 住讘专讬 [讜讞讻诪讬诐 住讘讜专讬诐]: 诇讗 诪转驻讬住 讗讬谞讬砖 讘诪讬讚讬 讚住诪讬讱 诇讬讛 [讗讚诐 讘讚讘专 讛住诪讜讱 诇讜] 讜诇讗 讛讬转讛 讻讜讜谞转讜 诇讻讱.


专' 讬讜讞谞谉 讗诪专: 讚讻讜诇讬 注诇诪讗 [诇讚注转 讛讻诇] 诇讗 诪转驻讬住 讗讚诐 注诇 讬讚讬 专诪讝 诇讚讘专 讛住诪讜讱 诇讻讱 讘诪拽专讗. 讗诇讗, 讛讬讬谞讜 讟注诪讗 [讝讛讜 讛讟注诐] 砖诇 专' 诪讗讬专: 讚讞讬讬砖讬谞谉 [砖讞讜砖砖讬诐 讗谞讜] 砖诪讗 爪驻讜专讬 谞讝讬专 讟诪讗 拽讬讘诇 注诇讬讜,  砖谞讝讬专 砖谞讟诪讗 诪讘讬讗 爪讬驻讜专讬诐 (转讜专讬诐 讗讜 讘谞讬 讬讜谞讛) 讻拽专讘谉 诇讟讛专转讜, 讜讻砖讗诪专 "讛专讬 注诇讬 爪讬驻讜专讬诐" 讛转讻讜讜谉 诇谞讚专 谞讝讬专 砖讗诐 讬讬讟诪讗 爪专讬讱 诇讛讘讬讗 爪讬驻讜专讬诐.


 讜砖讜讗诇讬诐: 诇讚讘专讬 专' 讬讜讞谞谉  诪讻讚讬 "讞讬讬砖讬谞谉" 拽讗诪专 [讛诇讗 诇砖讬讟转 专' 诪讗讬专 专拽 "讞讜砖砖讬诐 讗谞讜" 讗诪专] 讜讗讬谉 讻讗谉 谞讚专 讘专讜专, 讜讗诐 讻谉 讚诇诪讗 [砖诪讗] 诇讗 谞讝讬专讜转 拽讬讘诇 注诇讬讜 讗诇讗 爪驻讜专讬 谞讚讘讛 拽讬讘诇 注诇讬讜, 砖谞讚专 专拽 诇讛讘讬讗 转讜专讬诐 讗讜 讘谞讬 讬讜谞讛 诇注讜诇讛, 讜诪讚讜注 讗讜诪专讬诐 砖谞转讻讜讜谉 讻诇诇 诇谞讝讬专讜转? 讜诪砖讬讘讬诐: 讗诐 讻谉, 砖专爪讛 诇讛讘讬讗 谞讚讘讛, "讛专讬 注诇讬 拽谉" 诪讘注讬 诇讬讛 [爪专讬讱 讛讬讛 诇讜 诇讜诪专], 砖讝讜 讛诇砖讜谉 讛专讙讬诇讛 讻砖谞讜讚专讬诐 诇讛讘讬讗 注讜驻讜转 诇拽专讘谉.


 讜砖讜讗诇讬诐 注讜讚: 讜讚诇诪讗 [讜砖诪讗] "讛专讬 注诇讬 爪驻讜专讬 诪爪讜专注" 拽讗诪专 [讗讜诪专 讛讜讗], 砖讛转讻讜讜谉 砖讛讜讗 诪拽讘诇 注诇 注爪诪讜 诇讛讘讬讗 爪讬驻讜专讬诐 讘诪拽讜诐 诪爪讜专注 (专讗讛 讜讬拽专讗 讬讚, 讚)? 讜诪砖讬讘讬诐: 讻讗谉 诪讚讜讘专 讻讙讜谉 砖讘砖注讛 砖讗诪专 讗转 讚讘专讬讜 讛讬讛 谞讝讬专 注讜讘专 诇驻谞讬讜, 讜诇讻谉 诪讘讬谞讬诐 讗转 讛讚讘专讬诐 讘诪砖诪注讜转 砖诇 谞讝讬专讜转. 讜砖讜讗诇讬诐: 讜讚诇诪讗 [讜砖诪讗] 讛讬讛 讝讛 谞讝讬专 讟诪讗, 讜诇驻讜讟专讜 诪谉 拽专讘谞讜转讬讜 注诇 讬讚讬 讛讘讗转 爪讬驻讜专讬诐 注讘讜专讜 拽讗诪专 [讛讜讗 讗讜诪专]?! 讜诪砖讬讘讬诐: 讻讙讜谉 砖讛讬讛 谞讝讬专 讟讛讜专 注讜讘专 诇驻谞讬讜,  讜讗讝 讬砖 诇讜诪专 砖讛转讻讜讜谉 讘讻讱 诇拽讘诇 注诇 注爪诪讜 谞讝讬专讜转.


 讜砖讜讗诇讬诐:  诪讗讬 讘讬谞讬讬讛讜 [诪讛 讛讛讘讚诇 讘讬谞讬讛诐],  讘讬谉 驻讬专讜砖 专讬砖 诇拽讬砖 诇驻讬专讜砖讜 砖诇 专' 讬讜讞谞谉, 讗诐 诇砖谞讬讛诐 爪专讬讱 诇驻专砖 砖诪讚讜讘专 讚讜讜拽讗 讻讗砖专 讛讬讛 谞讝讬专 注讜讘专 诇驻谞讬讜?


 讜诪砖讬讘讬诐:  讗讬讻讗 讘讬谞讬讬讛讜 [讬砖 讘讬谞讬讛诐] 讛讘讚诇 讘砖讬讟转 专' 诪讗讬专 讻讙讜谉 砖讗诪专 讘诪驻讜专砖: "爪讬驻专讬谉 讛住诪讜讻讬谉 诇砖注专 注诇讬", 诇专' 讬讜讞谞谉 讗祝 注诇 讙讘 [讗祝 注诇 驻讬] 砖讗诪专 讛讻讬 [讻讱] 讘诇砖讜谉 讝讜, 讗讬 [讗诐] 谞讝讬专 注讜讘专 诇驻谞讬讜 鈥�/b> 讗讬谉 [讻谉], 讛专讬 讝讛 谞讚专 谞讝讬专讜转, 讗讬 [讗诐] 诇讗 讛讬讛 谞讝讬专 注讜讘专 诇驻谞讬讜 鈥� 诇讗. 讜讗讬诇讜 诇专' 砖诪注讜谉 讘谉 诇拽讬砖 讗祝 注诇 讙讘 [讗祝 注诇 驻讬] 砖讗讬谉 谞讝讬专 注讜讘专 诇驻谞讬讜  诪讻诇 诪拽讜诐 谞讚专 谞讝讬专讜转 讛讜讗, 讻讬 诇讚注转讜 诪转驻讬住 讗讚诐 讘讚讘专 讛住诪讜讱 讘讻转讜讘.


 讜砖讜讗诇讬诐:  诪讬 讗讬讻讗 诇诪讗谉 讚讗诪专 [讛讗诐 讬砖 诪讬 砖讗讜诪专] 砖诇讗 诪转驻讬住 讗讬谞讬砖 [讗讚诐] 谞讚专 讘诪讬诇转讗 讚住诪讬讱 诇讬讛 [讘讚讘专 讛住诪讜讱 诇讜]? 讜讛转谞讬讗 [讜讛专讬 砖谞讬谞讜 讘讘专讬讬转讗]: 讛讗讜诪专 "讬诪讬谉" 鈥�/b> 讛专讬 讝讜 诇砖讜谉 砖讘讜注讛, 砖讗诐 讗诪专 "讬诪讬谉 砖讗讬谉 讗谞讬 讗讜讻诇 讻讻专 讝讜" 鈥� 讛专讬 讝讛 讻谞砖讘注 砖诇讗 讬讗讻诇谞讛. 诪讗讬 讟注诪讗 [诪讛 讟注诐] 讛讚讘专 鈥� 诇讗讜 [讛讗诐 诇讗] 诪砖讜诐 讚讻转讬讘 [砖谞讗诪专] "讜讬专诐 讬诪讬谞讜 讜砖诪讗诇讜 讗诇 讛砖诪讬诐 讜讬砖讘注 讘讞讬 讛注讜诇诐" (讚谞讬讗诇 讬讘, 讝), 砖诇砖讜谉 "讬诪讬谉" 谞讞砖讘转 讻砖讘讜注讛 诪砖讜诐 砖讛讬讗 谞讝讻专转 住诪讜讱 诇诇砖讜谉 砖讘讜注讛 讘讻转讜讘?


 讜讚讜讞讬诐, 讗诪专讬 [讗讜诪专讬诐]: 诇讗, 讛讟注诐 讛讜讗 诪砖讜诐 砖"讬诪讬谉" 讙讜驻讬讛 [注爪诪讛] 讗讬拽专讬 [谞拽专讗转] 砖讘讜注讛. 讚转谞讬讗 [砖讻谉 砖谞讬谞讜 讘讘专讬讬转讗]: 诪谞讬讬谉 诇讗讜诪专 "讬诪讬谉" 砖讛讬讗 砖讘讜注讛 鈥�/b> 砖谞讗诪专: "谞砖讘注 讛' 讘讬诪讬谞讜" (讬砖注讬讛 住讘, 讞), 诪谞讬讬谉 诇讗讜诪专 "砖诪讗诇" 砖讛讬讗 砖讘讜注讛 砖谞讗诪专: "讜讘讝专讜注 注讝讜" (讬砖注讬讛 住讘, 讞), 砖讻讬讜谉 砖谞讗诪专讛 讘讛拽讘诇讛 诇讬诪讬谉 诪砖诪注 砖讛讬讗 讬讚 砖诪讗诇. 讜诪讻讗谉 砖诇砖讜谉 "讬诪讬谉" 讜"砖诪讗诇" 讛讬讗 注爪诪讛 诇砖讜谉 砖讘讜注讛, 讜讗讬谉 讝讜 讛转驻住讛 讘讚讘专 讛住诪讜讱 诇讜 讘讻转讜讘.


讗 诪砖谞讛 讗诪专 讗讚诐: "讛专讬谞讬 谞讝讬专 诪谉 讛讞专爪谞讬诐" 讜讻谉 讗诐 讗诪专 "讛专讬谞讬 谞讝讬专 诪谉 讛讝讙讬诐" 讜讻谉 诪讬 砖讗诪专 "讛专讬谞讬 谞讝讬专 诪谉 讛转讙诇讞转" 讜讻谉 "诪谉 讛讟讜诪讗讛" 鈥�/b> 讛专讬 讝讛 谞讝讬专, 讜讻诇 讚拽讚讜拽讬 谞讝讬专讜转 注诇讬讜. 砖诇讗 专拽 诪讛 砖拽讬讘诇 注诇 注爪诪讜 讞诇 注诇讬讜, 讗诇讗 讞诇讬诐 注诇讬讜 讻诇 讚讬谞讬 谞讝讬专, 讙诐 讘讚讘专讬诐 砖诇讗 讛讝讻讬专 砖诪拽讘诇 注诇 注爪诪讜.


讘 讙诪专讗 诪注讬专讬诐: 诪转谞讬转讬谉 [诪砖谞转谞讜 讝讜] 砖诇讗 讻砖讬讟转 专' 砖诪注讜谉 讛讬讗. 讚转谞讬讗 [砖讻谉 砖谞讬谞讜 讘讘专讬讬转讗], 专' 砖诪注讜谉 讗讜诪专: 讗讬谞讜 讞讬讬讘 诇拽讬讬诐 谞讚专 谞讝讬专讜转 注讚 砖讬讚讜专 诪讻讜诇诐, 诪讻诇 讛讚讘专讬诐 讛讗诪讜专讬诐 讘谞讝讬专. 讜专讘谞谉 讗诪专讬 [讜讞讻诪讬诐 讗讜诪专讬诐]: 讗驻讬诇讜 诇讗 谞讝专 讗诇讗 讘讞讚 诪谞讛讜谉 [讘讗讞讚 诪讛诐] 鈥� 讛讜讬 [讛专讬讛讜] 讘讻讱 谞讝讬专.


讜诪住讘讬专讬诐: 诪讗讬 讟注诪讗 [诪讛 讛讟注诐] 砖诇 专' 砖诪注讜谉 鈥�/b> 讗诪专 拽专讗 [讛讻转讜讘] 讘驻专砖转 讛谞讝讬专: "讻诇 讬诪讬 谞讝专讜 诪讻诇 讗砖专 讬注砖讛 诪讙驻谉 讛讬讬谉 诪讞专爪谞讬诐 讜注讚 讝讙 诇讗 讬讗讻诇" (讘诪讚讘专 讜, 讚), 诇讜诪专 砖爪专讬讱 诇讬讚讜专 谞讝讬专讜转 诪讻诇 讛讗讬住讜专讬诐. 讜诪讘专专讬诐: 讜专讘谞谉 诪讗讬 讟注诪讬讬讛讜 [讜讞讻诪讬诐 诪讛 讟注诪诐]? 鈥� 讗诪专 拽专讗 [讛讻转讜讘] "诪讬讬谉 讜砖讻专 讬讝讬专"  (讘诪讚讘专 讜, 讙), 诪砖诪注 砖讗诐 讛讜讗 谞讜讚专 诪讬讬谉 讜砖讬讻专 讘诇讘讚, 谞讻诇诇讬诐 讘注谞讬谉 讝讛 讻诇 讚讬谞讬 讛谞讝讬专讜转 讻讜诇诐.


 讜砖讜讗诇讬诐:  讜专' 砖诪注讜谉 谞诪讬 [讙诐 讻谉] 讛讻转讬讘 [讛专讬 谞讗诪专] "诪讬讬谉 讜砖讻专 讬讝讬专"! 讜诪砖讬讘讬诐: 讛讛讜讗 诪讬讘注讬 诇讬讛 [讗讜转讜 讻转讜讘 谞爪专讱 诇讜] 诇诇诪讚 讚讘专 讗讞专 鈥� 诇讗住讜专 注诇 讛谞讝讬专 讬讬谉 诪爪讜讛 讻讬讬谉 讛专砖讜转.


讜砖讜讗诇讬诐: 诪讗讬 讛讬讗 [诪讛 讛讜讗] 讬讬谉 诪爪讜讛 鈥� 讬讬谉 砖诇 拽讚讜砖转讗 讜讗讘讚诇转讗 [拽讬讚讜砖 讜讛讘讚诇讛]?

